Diari Oficial de la Generalitat Valenciana


Sumari del DOGV 9943, del 24-09-2024 (2024/9665)

RESOLUCIÓ de 19 de setembre de 2024, de la Direcció General d'Indústria, per la qual s'acorda la redistribució definitiva per sectors dels crèdits assignats estimativament en la convocatòria d'ajudes per a millorar la competitivitat i la sostenibilitat de les pimes industrials dels sectors de la Comunitat Valenciana, inclosos en la Resolució de 15 de febrer de 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9665

CVE
:   CGCK-D-1128-0148

Data del document
:   19-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda a la indústria

*Antecedents*

Primer. Mitjançant Resolució de 15 de febrer de 2024, de la consellera d'Innovació, Indústria, Comerç i Turisme, es va efectuar la convocatòria, per a l'exercici 2024, de subvencions per a donar suport a les inversions productives realitzades per les pimes de diversos sectors industrials de la Comunitat Valenciana. INPYME 2024 (DOGV núm. 9791 / 19.02.2024).

Segon. En el punt 1 del resolc segon d'esta convocatòria es va establir que les ajudes convocades es finançaven amb càrrec a la línia S1461, del programa pressupostari 722A00, capítol VII dels pressupostos 2024 de la Generalitat, fins a un import global màxim estimat de 30.015.813 euros, procedents de fons propis.

Tercer. En el punt 5 del resolc segon d'esta convocatòria es va establir una distribució inicial per sectors de l'import global màxim d'esta convocatòria, sense perjuí que a la mateixa se li atorgava expressament un caràcter estimatiu. En el punt 6 del mateix resolc es va establir que, en funció de l'import d'ajuda sol·licitat en cada sector, i a fi de poder atendre el major nombre possible de sol·licituds, la distribució estimativa del punt anterior, els crèdits sobrants en sectors excedentaris i, si és el cas, les quanties addicionals en què es puga incrementar el crèdit disponible podran redistribuir-se entre els sectors que resulten deficitaris, sense necessitat de nova convocatòria. No obstant això, la redistribució definitiva entre sectors dels crèdits serà publicada en el Diari Oficial de la Generalitat Valenciana amb caràcter previ a la resolució de concessió, sense que tal publicitat implique l'obertura de termini per a presentar noves sol·licituds ni l'inici de nou còmput de termini per a resoldre, ni modificarà el termini màxim de justificació.

Quart. Per Resolució de 4 de setembre de 2024, de la Direcció General d'Indústria, es va incrementar en una quantia addicional (255.443,45 euros) el crèdit inicial de la convocatòria aprovada per la Resolució de 15 de febrer de 2024, de la consellera d'Innovació, Indústria, Comerç i Turisme, per la qual s'efectua la convocatòria, per a l'exercici 2024, de subvencions per a fer costat a les inversions productives realitzades per les pimes de diversos sectors industrials de la Comunitat Valenciana (DOGV núm. 9937 / 16.09.2024).

Quint. Segons el certificat del Servici de Planificació i Promoció industrial que obra en l'expedient, en la citada convocatòria s'han revisat totes les sol·licituds d'ajudes presentades i s'han avaluat les memòries dels expedients admesos, resultant els següents imports màxims d'ajudes que pogueren correspondre per sector als expedients que han aprovat esta avaluació:

|  |  |  |
| --- | --- | --- |
| *Sectors* | *Credit estimat inicial (€)* | *Import màxim s’ajuda(€)* |
| Automoció, sector espacial i de l'aeronàutica, i sector semiconductors | 3.450.000 € | 1.490.749,14 € |
| Biotecnologia, producció Audiovisual, de videojocs, d'animació i de realitat augmentada i virtual | 3.450.000 € | 1.489.505,70 € |
| Ceràmica, vidre i materials de construcció no metàl·lics | 3.450.000 € | 3.475.315,84 € |
| Cuir i calçat | 3.450.000 € | 2.237.259,84 € |
| Envasos i embalatges | 3.450.000 € | 2.927.323,42 € |
| Joguet, articles d'esport i altres indústries manufactureres | 3.450.000 € | 1.085.847,26 € |
| Fusta, mobles i aparells d'il·luminació | 3.450.000 € | 4.882.541,13 € |
| Marbre, pedra natural i àrids | 3.450.000 € | 1.560.305,66 € |
| Metall-mecànic | 3.450.000 € | 7.440.219,24 € |
| Paper i arts gràfiques | 3.450.000 € | 5.209.186,06 € |
| Plàstic | 3.450.000 € | 5.537.098,94 € |
| Químic | 3.450.000 € | 4.125.561,85 € |
| Tèxtil | 3.450.000 € | 5.208.734,49 € |
| Valorització de materials | 3.450.000 € | 1.872.976,37 € |
| Sobrant de crèdit derivat de les resolucions de concessió de les convocatòries INENTI i INENT2 | 255.443,45 € |  |
| TOTAL | 92.943.754,45 € | 18.249.401,94 € |

  

Sext. Atés que l'import total necessari per a concedir ajuda a totes les sol·licituds aprovades en tots els sectors convocats (61.204.831,84 €) és superior al crèdit total màxim disponible per a la convocatòria (64.672.927,45 €), és necessari redistribuir els crèdits inicialment previstos amb caràcter estimatiu per a poder atendre el major nombre possible de sol·licituds aprovades, distribuint els crèdits sobrants en els sectors amb excedent, als sectors amb dèficit de crèdit inicial, tenint en compte les notes de tall en cada sector, i les puntuacions obtingudes per les empreses sol·licitants d'estos sectors deficitaris.

Sèptim. Conforme establix el punt 5 de l'article 11 del decret 77/2019, l'òrgan concedent haurà de publicar la distribució definitiva dels crèdits pressupostaris amb caràcter previ a la resolució de concessió, en els mateixos mitjans que la convocatòria, sense que tal publicitat implique l'obertura de termini per a presentar noves sol·licituds ni l'inici de nou còmput de termini per a resoldre.

D'acord amb tot l'anterior, i conforme al resolc quinzé primer de la convocatòria, on es delega en esta Direcció General la resolució de les incidències que es produïsquen amb anterioritat o posterioritat a la concessió com a òrgan concedent,

RESOLC

*Primer*

Redistribuir amb caràcter definitiu, de la manera següent, els crèdits totals finalment disponibles:

|  |  |
| --- | --- |
| *Sectors* | *Redistribució definitiva (€)* |
| Automoció, sector espacial i de l'aeronàutica, i sector semiconductors | 1.490.749,14 € |
| Biotecnologia, producció Audiovisual, de videojocs, d'animació i de realitat augmentada i virtual | 1.489.505,70 € |
| Ceràmica, vidre i materials de construcció no metàl·lics | 3.475.315,84 € |
| Cuir i calçat | 2.237.259,84 € |
| Envasos i embalatges | 2.927.323,42 € |
| Joguet, articles d'esport i altres indústries manufactureres | 1.085.847,26 € |
| Fusta, mobles i aparells d'il·luminació | 4.882.541,13 € |
| Marbre, pedra natural i àrids | 1.560.305,66 € |
| Metall-mecànic | 7.440.219,24 € |
| Paper i arts gràfiques | 5.209.186,06 € |
| Plàstic | 5.537.098,94 € |
| Químic | 4.125.561,85 € |
| Tèxtil | 5.208.734,49 € |
| Valorització de materials | 1.872.976,37 € |
| TOTAL | 10.764.802,94 € |

  

*Segon*

Acordar la publicació d'esta redistribució definitiva en el *Diari Oficial de la Generalitat Valenciana*, sense que tal publicació implique l'obertura d'un nou termini de presentació de sol·licituds ni l'inici de nou còmput de termini per a resoldre.

  

València, 19 de setembre de 2024

Manuel Rosalén Caparrós

Director general d'Indústria